గూడవల్లి రామబ్రహ్మం
ఆయన ఆసక్తి సినిమాల మీదకుమళ్ళాక ఆయన పత్రికారంగాన్ని వదిలి పెట్టి సారథిచిత్ర అనే చిత్ర నిర్మాణ సంస్థను స్థాపించాడు. ఆయన 1934లో తీసిన శ్రీ కృష్ణ లీలలు చిత్రంలో శ్రీకృష్ణుడి పాత్ర వేయించడం కోసం రామబ్రహ్మం, నిర్మాత పి.వి.దాసు కలిసి రాజేశ్వర రావు అనే నటుడిని బెంగుళూరు నుంచి తీసుకు వచ్చారు. తర్వాత 1936లో విడుదలైన ద్రౌపదీ వస్త్రాపహరణం సినిమాలో కూడా ఆయన పనిచేశాడు. ఈ అనుభవాలతో చిత్రనిర్మాణ కళ తనకు పట్టుబడిన తర్వాత, పౌరాణిక చిత్రాల జోరులో కొట్టుకుని పోతున్న జనం అభిరుచులను మార్చడానికి సాహసించి సఫలుడైన ధీశాలి గూడవల్లి. తెలుగు సినిమా చరిత్రలో ఒక మైలురాయిగా నిలిచిపోయిన చిత్రం మాలపిల్ల ఆయన తీసిన తదుపరి చిత్రం. సారథిచిత్ర బ్యానర్ మీద రామబ్రహ్మం నిర్మించి దర్శకత్వం వహించిన ఈ సినిమా 1938లో విడుదలైంది.
తాతమ్మకల
"తాతమ్మకల" నందమూరి తారక రామారావు స్వీయ దర్శకత్వంలో 1974, ఆగస్టు 30న విడుదలైన కళాకండం. ఈ చిత్రం ఆనాటి పల్లేటూరి అమాయకత్వానికి పట్టణం పొకడకి మధ్య గల తేడాను చూపిన చిత్రం. నందమూరి బాలకృష్ణ మొదటి సినిమా బాల నటుడిగా.
రావమ్మ (భానుమతి) ఊరి కోసం ఎదేనా చేయ్యలి అని తాపత్రయం పడుతుంది. కొడుకు కొడలు చనిపొతారు వారికి పుట్టిన బిడ్డను రావమ్మ మనుమడు (నందమూరి తారక రామారావు) ను పెంచి పెద్దచేస్తుంది. పెళ్ళి చేస్తుంది మనుమడికి ఐదుగురు సంతానం కుటుంబ కర్చులు పెరగడంతొ కొంత భూమిని అమ్మి అప్పులు తీరుస్తాడు. డబ్బు సంపాదన కోసం అని పట్నం చేరతాడు. ఒక వ్యాపారిని కాపాడి అతని వద్ద గుమస్తాగా పనికి కుదురుతాడూ పిల్లలు పెరిగి పెద్దవారు అవుతారు. ఇక్కడ దర్శకుడు ఆ రోజులలో గల ఒక ఐదు సమస్యలను కథలోకి చొప్పించారు.